Valtuustoaloite: Katto Vanhan Vaasan raunioille

Vanhan Vaasan rauniot ovat korvaamaton osa Vaasan historiaa, ja ne ovat kautta aikojen olleet nähtävyys. Viime vuosina kävijät eivät ole voineet mennä raunioalueelle, koska se on turvallisuusriskin vuoksi aidattu. Raunioita kunnostetaan vuosittain pienemmillä ja suuremmilla summilla, mutta mitään pitkäaikaista ratkaisua ei toistaiseksi ole esitetty. Tämän vuoksi aluetta ei voida hyödyntää täysin, ja pitkällä tähtäimellä vuosittaiset pienemmät kunnostukset tulevat myös kalliiksi.

Siksi onkin aika ottaa kantaa raunioiden tulevaisuuteen: annammeko tämän kulttuurihistoriallisen perinnön tuhoutua täysin vai etsimmekö pitkäaikaisen ratkaisun tulevaisuutta ajatellen?

Allekirjoittanut esittää, että kaupunki selvittää vaihtoehtoa katosta raunioiden ylle, ja mitkä ulkopuoliset toimijat voisivat osallistua rahoitukseen? Tämä siksi, että me päättäjät voisimme poliittisesti ottaa kantaa asiaan.

13.6.2022

Anne Salovaara-Kero, rkp